הורים יקרים,

מחלקת החינוך המיוחד והפרט במועצה אזורית דרום השרון, נותנת מענה

מותאם לכל הילדים בעלי צרכים מיוחדים ברחבי המועצה ומפעילה מסגרות

חינוך מיוחד מגיל גן ועד בגרות. תהליך הכניסה לחינוך המיוחד מלווה לרוב

בלא מעט שאלות, תהיות ולבטים.

בעלון זה ריכזנו עבורכם, את כל המידע המעודכן ביותר בתחום החינוך

המיוחד - חוק החינוך המיוחד, ועדות הזכאות והאפיון, התהליכים והזכויות

של ילדכם-ן כתלמידי החינוך המיוחד והמסגרות החינוכיות הקיימות במועצה.

אנו מקווים שהמידע יסייע לכם-ן בתהליך עם הצטרפותכם-ן לחינוך המיוחד.

אנחנו פועלים כל הזמן להנגיש עבורכם את המידע והידע הרלוונטי עד הבית.

אתם מוזמנים בכל עת להיכנס לאתר המועצה ולהתעדכן בכל המידע.

ניתן לסרוק את הבר קוד המצורף מטה לכניסה מהירה.

בנוסף, ניתן לקבוע עמנו פגישה בשעות קבלת קהל, לקבוע פגישה טלפונית

או לפנות אלינו באמצעות המייל ואנחנו כמובן ניענה בהקדם לפנייתכם.

אנחנו כאן לרשותכם-ן !

צוות אגף החינוך ומחלקת החינוך המיוחד והפרט

בדרום השרון

**בואו נעשה קצת סדר:**

**אז מי בעצם זכאי לשירותי חינוך מיוחדים?**

ילדים עם צרכים מיוחדים אשר אובחנו ככאלה על ידי גורם מקצועי (רשימת הגורמים - מצ"ב) שוועדת זכאות ואפיון קבעה את זכאותם ואת היקף שירותי החינוך המיוחד בעבורם.

בכל רגע ובכל התלבטות תוכלו לשתף את הצוות המקצועי והמסגרת החינוכית בה שוהה

ילדכם: הגננת, המורה והיועצת החינוכית. בנוסף לכך תוכלו להתייעץ ולקבל מידע מקצועי

עם הגורמים הרלוונטיים במועצה:

השירות הפסיכולוגי החינוכי במועצה 073-3148454

מחלקת חינוך מיוחד ופרט 03-9005712 או במייל rinatm@dsharon.org.il

**החינוך המיוחד במ.א דרום השרון**

מחלקת חינוך מיוחד ופרט במ.א דרום השרון אחראית על ועדות הזכאות והאפיון לשירותי

חנ"מ, שיבוץ התלמידים והקמת מסגרות מיוחדות לתלמידים הזכאים. בנוסף אחראית

המחלקה על פיתוח מודל שילוב מיטבי עבור התלמידים המשולבים בחינוך הרגיל ופיתוח

וטיפוח התלמידים הזכאים ומשפחותיהם בבתי הספר הרגילים ובקהילה.

במערכת החינוך בדרום השרון יש מסגרות חינוכיות המותאמות עבור תלמידי החינוך המיוחד.

ילדים עם צרכים מיוחדים משולבים במסגרות החינוך הרגיל, בחינוך המיוחד לסוגיו ובמסגרות

משלבות נוספות. לכל ילד וילדה מסגרת חינוכית שמעניקה מענה הולם לצרכיהם.

**המסגרות והמענים הניתנים בדרום השרון**

|  |  |  |
| --- | --- | --- |
| גני חינוך מיוחד | כיתות מיוחדות בבתי הספר | בתי ספר כוללניים |
| גני ילדים מגיל 3 מעניקים מענה חינוכי וטיפולי לילדים עם לקויות ספציפיות | כיתות לילדים עם צרכים מיוחדים שיכולים להשתלב בכיתות מיוחדות בבתי הספר הרגילים, באפיון כיתות אלו. | בתי הספר המעניקים מענה חינוכי וטיפולי לילדים עם לקויות ספציפיות |
| גני עיכוב התפתחותי/שפתי | כיתות תקשורת | בית ספר ללקויות למידה מורכבות חט"ב-תיכון |
| הפרעות תקשורת | כיתות לקויות למידה | בית ספר לילדים עם הפרעות רגשיות נפשיותיסודי + חט"ב-תיכון |
|  |  | בית ספר חט"ב-תיכון לילדים על הרצף האוטיסטי |

במידה והתלמיד זקוק לשיבוץ במסגרת כוללנית שאינה קיימת ברשות, באחריות הרשות

למצוא עבורו שיבוץ במסגרת הקרובה ככל האפשר למקום מגוריו ולדאוג עבורו להסעות

ובהתאם ללקות גם לליווי בהסעות\*.

**השלבים לקבלת זכאות לשירותי חינוך מיוחד:**

**.1 ועדת זכאות ואפיון**

ועדת זכאות ואפיון פועלת מכוח חוק חינוך מיוחד והיא קובעת את זכאותו.ה של תלמיד.ה

עם צרכים מיוחדים לשירותי חינוך מיוחדים, וכן את היקף סל השירותים שיינתן לו/ה לפי

רמת תפקודו/ה.

הוועדה מוסרת להוריי התלמיד.ה מידע לגבי השירותים שהתלמיד.ה זכאי.ת לקבל בכל

מסגרת חינוכית שבה ת.ילמד.

הוועדה מתקיימת ברשות המקומית שבה רשומ.ה התלמיד.ה על-פי תעודת הזהות של הוריו.ה.

הוועדה קובעת את אפיון מוגבלותו של התלמיד: לקות למידה או הפרעת קשב וריכוז,

הפרעות התנהגותיות ורגשיות, הפרעה על הרצף התקשורתי, עיכוב התפתחותי או שפתי,

חשד למוגבלות שכלית התפתחותית, ורמת התפקוד שלו.ה.

הוועדה אינה מחויבת לקבוע זכאות לשירותי חינוך מיוחד. אם הוועדה החליטה על זכאות,

השירותים יינתנו מתוך סל שירותי החינוך המיוחד של בית הספר. כדי לגשת לוועדת זכאות

ואפיון ודאו שיש ברשותכם את המסמכים המתאימים:

☯ [מסמכים קבילים על אבחון המוגבלות](https://acrobat.adobe.com/link/review?uri=urn%3Aaaid%3Ascds%3AUS%3Abe87b424-f21d-3be0-bd55-57c696a2df39&viewer%21megaVerb=group-discover) (נספח 2 - גורמים שאבחנתם קבילה בוועדות)

☯ בדיקות שמיעה וראייה

☯ [שאלון הפנייה לוועדת זכאות ואפיון](https://acrobat.adobe.com/link/review?uri=urn%3Aaaid%3Ascds%3AUS%3A449113d6-9df4-30fb-87df-6d304555fde6&viewer%21megaVerb=group-discover)

☯ [טופס ויתור על סודיות](https://acrobat.adobe.com/link/review?uri=urn%3Aaaid%3Ascds%3AUS%3A449113d6-9df4-30fb-87df-6d304555fde6&viewer%21megaVerb=group-discover)

את הבקשה לדיון יכולים להפנות:

הורים שילדיהם במסגרת חינוכית יגישו את כל המסמכים המפורטים באמצעות הצוות

החינוכי של בית הספר.

הורים שילדיהם לומדים במסגרות חינוכיות פרטיות 0-3 יגישו את כל המסמכים המפורטים

באמצעות הקישור הבא: <https://www.dsharon.org.il/1697/>

הוראות מפורטות על שליחת הבקשה ופירוט המסמכים ניתן למצוא [באתר המועצה](https://www.dsharon.org.il/duplicated-1734338805/)

שימו לב - ניתן להגיש ילדים לוועדות זכאות ואפיון עד לתאריך **30.3 בלבד.**

זימון לוועדה יישלח להורים לפחות 14 יום מיום הדיון באמצעות המייל או באמצעות הודעה.

כמו כן, הצוות החינוכי גם כן יעודכן לגבי מועד הוועדה.

הדיונים יתקיימו בכל שנה עד ה-31 במאי. במקרים חריגים ובאישור מנהל המחוז יתקיימו גם

דיונים לאחר המועד הקבוע לבחינת מימוש הזכאות בשנת הלימודים הנוכחית.

החלטת הוועדה תישלח אליכם.ן בדואר רשום עד כחודש מסיום הוועדה. יש אפשרות לבקשת

החלטת ועדה באמצעות המייל באמצעות הקישור הבא: /https://www.dsharon.org.il/1948

**רוצים לערער?** אם ברצונכם לערער על החלטת ועדת זכאות ואפיון תוכלו להגיש בקשה

לוועדת השגה תוך 21 יום מקבלת ההחלטה. ועדה זו מתקיימת במשרד החינוך בראשות מנהל

המחוז או נציגו.

את הבקשה יש להגיש למשרד החינוך ישירות [בטופס מקוון](https://parents.education.gov.il/prhnet/special-education/committees/appeals-committee). מידע נוסף ניתן למצוא בפורטל

משרד החינוך.

לאחר קבלת הזכאות עוברים לשלב הבא.

**2. בחירת המסגרת החינוכית**

על בסיס החלטת ועדת זכאות ואפיון, תוכלו לבחור את המסגרת החינוכית בעבור ילדכם

ובהתאם לכך ייקבע השיבוץ המיטבי שיענה על הצרכים שאובחנו ואופיינו. ההורים רשאים

לבחור את סוג המסגרת שבה ת/ילמד התלמיד.ה מבין האפשרויות:

א. **כיתה רגילה במסגרת חינוכית רגילה (עם סל שילוב)**

תלמידים שישובצו במסגרת חינוך רגילה יקבלו סל אישי שיכלול: שעות הוראה שבועיות,

תמיכות מסוג הוראה, טיפול או סיוע. קביעת הרכב סל התמיכות האישי לתלמיד ופילוח

התמיכות מתבצעים בבית הספר / בגן על ידי הצוות הרב מקצועי והמתי"א בשיתוף התלמיד

והוריו.

ב. **כיתת חינוך מיוחד במסגרת חינוכית רגילה.**

ג. **מסגרת של חינוך מיוחד שניתנים בה שירותי חינוך מיוחד.**

על ההורים להודיע לוועדת הזכאות והאפיון על בחירתם בתוך 14 ימים מהיום שנודע להם על

קביעת הוועדה באמצעות [טופס בחירת הורים](https://acrobat.adobe.com/link/review?uri=urn:aaid:scds:US:3b529852-747c-35f8-98c2-a4e2732796da#pageNum=1). אם ההורים לא יודיעו על בחירתם במועד,

הוועדה רשאית להחליט על סוג המסגרת החינוכית המתאימה לילד.ה. במקרה שבו הוועדה

מחליטה על המסגרת החינוכית, עליה לתת עדיפות לשילוב הילד.ה במוסד חינוך רגיל.

שימו לב - אם ועדת הזכאות והאפיון תמצא, בהסתמך על חוות דעת של גורמים טיפוליים,

שיש חשש ממשי לפגיעה בשלום ילדכם או בשלומם של אחרים במסגרת החינוכית שבה

בחרתם - בחירת סוג המסגרת יובא לדיון בפני מנהלת אגף א' חינוך מיוחד במשרד החינוך

או סגניתה. זאת לאחר שלכם, תתאפשר הזדמנות להשמיע את עמדתכם בתוך 14 ימים מיום

קבלת ההודעה על בחירתכם.

 **3. השיבוץ למסגרת**

לאחר שהוחלט על השמתו/ה של ילד.ה במסגרת של החינוך המיוחד, מועבר הטיפול לוועדת

השיבוץ של הרשות המקומית בה הוא/היא מתגורר.ת. ועדת השיבוץ מחויבת לבדוק נתונים

כגון קיומו של מקום פנוי, מרחק נסיעה, הרכב תלמידים.ות מתאים וכדומה, לפני שיבוץ

הילד.ה במסגרת.

השיבוץ ייעשה למסגרת חינוכית מתאימה, קרוב ככל האפשר למקום המגורים של הילד.ה.

רק אם אין אפשרות מתאימה, ת.ישובץ הילד.ה למסגרת הנמצאת מחוץ לתחום של אותה

רשות מקומית.

חברי ועדת השיבוץ הן: נציגי המתי"א - פיקוח משרד החינוך, נציגי הרשות המקומית ונציגי

השירות הפסיכולוגי.

ההורים אינם מוזמנים לוועדות שיבוץ. אם ישנה מסגרת חינוכית מסוימת שההורים מעוניינים בה,

חשוב שיציינו את שמה קודם לכן, בעת קיום הדיון בוועדת זכאות ואפיון. בקשתם של ההורים

נלקחת בחשבון בוועדת השיבוץ, אך לא תמיד ניתן להיענות לבקשה, מסיבות מערכתיות

שימו לב -
ככל שאין במועצה מסגרת חינוך מיוחד מתאימה, מתחיל דיאלוג עם רשויות סמוכות.

ראשית אנו פונים לרשויות השייכות למחוז הפיקוח שלנו (מרכז) ומנסים לשבץ את הילד.ה

שם. בהמשך פונים לרשויות רחוקות יותר ומנסים לשבץ את הילד.ה שם. התהליך עצמו

מתבצע ברמת רשות מול רשות והאחריות לשיבוץ הינה על הרשות בה הילד.ה גר.ה.

**מתי מתקבל השיבוץ?**

שיבוץ בגני החינוך המיוחד של המועצה: וועדת השיבוץ מתכנסת בתחילת חודש יולי וכמה

ימים לאחר מכן ההורים מקבלים אישור של שיבוץ ילדם.

לגבי כיתות החנ"מ במועצה:

במידה ומתוכננת להיפתח כיתת חנ"מ - הודעת השיבוץ תינתן רק לאחר אישור הפיקוח

להקמת הכיתה.

במידה ויש כיתה ומקום בתוך המועצה - תשובת השיבוץ תישלח עד תחילת יולי.

אם השיבוץ דורש פנייה לרשות אחרת, מחוץ לדרום השרון – את התשובות מקבלים ברגע

שהרשות הקולטת משיבה לפניית דרום השרון.

**ימים פתוחים ומפגשי היכרות**

תוכלו להתרשם ולהכיר את מסגרות החינוך המיוחד בימים הפתוחים שנערכים בבתי הספר

הכוללניים. המועדים מפורסמים באתרי בתי הספר – יש לתאם את הגעתכם מול מזכירויות

בתי הספר.

מפגשי היכרות עם שאר מסגרות החינוך המיוחד (כיתות קטנות/ גני החינוך המיוחד) יתקיימו

במספר מועדים. לקראת פתיחת השנה - המסגרת בה שובצתם, תיצור עמכם קשר ותעדכן

על מפגש ההיכרות הקרוב שיתקיים בהשתתפות נציגי הפיקוח ממשרד החינוך, המחלקה

לחינוך מיוחד ופרט במועצה, מתי"א והשירות הפסיכולוגי-חינוכי ברשות.

 **4. הסעות – איך ילדים עם צרכים מיוחדים מגיעים למסגרות?**

בהתאם לתקנות הסעה בטיחותית לילדים.ות נכים.ות, ילדים.ות שנקבעה להם.ן זכאות

לחינוך מיוחד זכאים.ות להסעה מביתם.ן למוסד החינוכי בו הם.ן לומדים.ות ובחזרה ובמקרים

מסוימים תיתכן גם זכאות למלווה בהסעה.

הרשות המקומית שבתחום שיפוטה גר.ה הילד.ה אחראית לארגון ההסעות ומשרד החינוך

משתתף במימונן.

על-פי חוזר מנכ"ל משרד החינוך תשע"ט/4, ההסעות מיועדות להביא את התלמידים.ות

במתכונת יום-יומית ובהתאם למערכת השעות הרשמית - הזכות להסעות חלה גם בימי

הפעילות שאושרו לבית הספר בפגרת הקיץ ובחופשות החגים.

ילד.ה העונה על אחת מההגדרות הבאות ת/יהיה זכאי.ת לליווי של מבוגר.ת בהסעה:

ילד.ה הזכאי.ת לחינוך מיוחד על-פי חוק חינוך מיוחד, ונקבע על ידי ועדת הזכאות כי הוא/

היא ילד.ה עם לקות נפשית, אוטיזם, הפרעות התנהגות קשות או מוגבלות שכלית עמוקה,

קשה או בינונית . ילד.ה עם שיתוק מוחין או עם נכות פיסית קשה. ילד.ה שוועדת חריגים

קבעה כי הוא/היא זכאי.ת לליווי.

\*ילד אשר הוריו יבחרו עבורו מסגרת שלא על פי משרד החינוך, לא יהיה רשאי להסעות, אלא

אם קיבל אישור חריג ממשרד החינוך.

**5. הכירו את "מנהיגות הורים לילדים עם צרכים מיוחדים בדרום השרון"**

מנהיגות ההורים בדרום השרון, מורכבת מהורים לילדים.ות עם צרכים מיוחדים הפועלים.ות
בהתנדבות במטרה להוביל לשיפור באיכות חייהם של המשפחות המיוחדות במועצה.
המנהיגות הוקמה והוכשרה על ידי מחלקת הקהילה וההתנדבות של המחלקה לשירותים
חברתיים במועצה.

מנהיגות ההורים לילדים עם צרכים מיוחדים:

☯ פועלת לגיבוש קהילה של משפחות לקידום צרכים משותפים

☯ מהווה כתובת ותמיכה למשפחות באמצעות שיתוף ידע

☯ מובילה תכניות תרבות ופנאי למשפחות המיוחדות ומקדמת מפגשי הורים סביב הרצאות

העשרה ותמיכה

☯ מקיימת פגישות עבודה קבועות עם גורמים ברשויות במטרה לקדם ולהציף נושאים

העולים מהשטח ועל מנת ליצור חשיבה משותפת לקידום המשפחות וילדיהם

רוצים להצטרף? רוצים להתייעץ? פנו למנהיגות הורים לילדים עם צמ"יד

ענת 052-3022283

אנחנו כאן בשבילכם.

למי פונים ובאיזה עניין?

|  |  |
| --- | --- |
| מוטי שקדמנהל מחלקת חינוך מיוחד ופרט במועצה03-9000699 motti@dsharon.org.il | מידע בנושא ועדות זכאות ואפיוןמידע וסיוע בתהליכי שיבוץ בחינוך המיוחדמידע וסיוע בנושא מסגרות החינוך המיוחד בדרום השרון |
| רינת ממליהמזכירת החינוך המיוחד03-9005712 rinatm@dsharon.org.il | מידע בנושאים שוטפים בחינוך המיוחד |
| שרה בן עטיהממונת הסעות בחינוך המיוחד03-9000533Ben-atia@dsharon.org.il | הסעות בחינוך המיוחדמלווים בהסעות החינוך המיוחד |
| נועה ג'רסירכזת כוח אדם במחלקת חינוך מיוחד ופרט053-3915144noadl@dsharon.org.il | מידע וטיפול בנושא סייעות כיתתיות/משלבות/העסקת סייעות רפואיות.מידע וסיוע במימוש זכאות לסייעת שילובריכוז כוח האדם בגני החינוך המיוחד |
| מזכירות מחלקת החינוך03-9000530yael@dsharon.org.il | מידע וסיוע בתהליכי הרישום לבתי הספרביטול רישום/שינוי כתובת/טלפון/אישור לימודי חוץ |
| מחלקת קדם יסודי – גני הילדים03-9000535michal@dsharon.org.il | מידע וסיוע בתהליכי הרישום לגנים הרגיליםביטול רישום לגנים רגילים. |
| השפ"ח – שירות פסיכולוגי חינוכי073-3148454 | יעוץ להורים לפני ואחרי ועדות זכאות ואפיוןמידע בנושא אבחונים ואבחנות מקצועיותמידע בנושא טיפולים וקבוצות טיפול |
| מתי"א דרום השרוןמרכז תמיכה אזורי יישובי 073-3148447Matya.dsharon@matya365.org.il | מידע בנושא סל תמיכות וועדות פילוחמידע בנושא טיפולים והמרכז הטיפולי |
| עו"ס צרכים מיוחדיםהמחלקה לשירותים חברתיים במועצה03-9000584 | ליווי וסיוע למשפחות לילדים עם צרכים מיוחדיםמידע בנושא זכויות וסיוע למשפחות לילדים בעלי צרכים מיוחדיםמעונות יום שיקומיים 0-3 |
| דקלה אזולאי-אסרףיו"ר ועדת זכאות ואפיוןמייל: diklaaz@gmail.com | ועדות זכאות ואפיון – מסמכיםטופס שינוי בחירת הורים |